1. **EMPATHIC AND SUPPORTIVE TEACHERS - KEY TO QUALITY AND EFFICIENCY IN EDUCATION**

Финансираща програма: Еразъм + КД3

Проектът „Учители с емпатия и подкрепа - ключ към качество и ефективност в образованието (EMPAQT)“ е международен проект по програма Еразъм +. Той има за цел подобряване на уменията и пригодността за заетост, както и модернизиране на образованието, обучението и работата с младежта. Проектът е се изпълнява по трета ключова дейност на програма „Еразъм +”: „Подкрепа за реформиране на политиките”, която има за цел да улесни модернизацията на системите за образование и обучение чрез изграждане на политическо сътрудничество между държавите-членки. Основен бенефициент на проекта е Тракийски Университет, гр. Стара Загора в лицето на Департамента за информация и повишаване квалификацията на учителите и Педагогически факултет. Координатор е Център за Творческо Обучение, гр. София. Партньори в проекта са:

* Институт по Педагогически Науки, Букурещ, Румъния,
* AFP Patronato San Vincenzo, Бергамо, Италия,
* Muğla İl Milli Eğitim Müdürlüğü-Ментесе, Турция,
* Maltepe University, Research and Application Centre for Street Children- Истамбул, Турция
* University of Malta, Centre for Resilience and Socio-Emotional Health – Мсида, Малта
* Регионален Инспекторат по Образованието- Силистра, България.

Проектът е с продължителност 2016 - 2018.

Проектът EMPAQT има за основна цел да допринесе за създаването на всеобхватна учебна среда, в която учениците са равни помежду си и тези, които имат по-специални нужди, могат да получат подкрепа, от която се нуждаят, за да успеят и да се чувстват уважавани и ценени. За да постигне тази цел, проектът ще стартира с Обучителна Квалификационна Програма за Учители, която ще помогне на учителите да изградят умения за подкрепа на личностното развитие на учениците, да разпознават и адресират конкретни трудности, пред които са изправени учениците в риск от ранно напускане на училище и социална изолация.

Преждевременното и ранно напускане на училище е сериозен проблем с комплексни причини, които варират в различните страни и региони. Въпреки че цялостната картина за Европейския Съюз не е ясна, много от страните правят проучвания за систематичните причини за този негативен социален феномен. Повечето фактори са от широк спектър -семейни и лични причини, както и проблеми свързани с училището или учителите, мотивацията и необходимостта от ранно излизане на пазара на труда. Друг общ фактор между ранно-напускащите училище във всички изследвани страни е, че голяма част от учениците са част от уязвима социална група - деца от бедни семейства, преселници или с ромски произход, както и деца със специални потребности.

Целите на консорциума от партньори са:

* Проучване сред учителите в партньорските страни, за да се определят методологичните нужди от усвояване на комуникативни умения и практически насоки по управление на многообразието в класната стая, както и превенция на ранно напускане на училище;
* Проучвания сред ученици с разнообразен произход, за да се определи нивото на доверие в различните представители на училищната институция и готовността за комуникация относно лични проблеми и предизвикателства, които те срещат;
* Проучване на устойчиви модели за интервенция и комуникация, съдействие и трениране и други неформални методи на обучение за създаване на безопасна и подкрепяща образователна среда и предотвратяване на ранно напускане на училищата;
* Създаване на специализиран EMPAQT обучителен курс /специализация за учители и други специалисти, работещи в училищната среда (съветници, психолози), използващ иновативативен холистичен метод, в който спомагателния механизъм в класната стая става част от обучителният процес на учителите;
* Апробация на обучението/квалификацията сред 100 учители и други училищни специалисти в партньорските страни и имплементиране на тест за осигуряване на качеството и цикъл на обратна връзка за подобряване на структурата и съдържанието на курса;
* Въвеждане на спомагателни механизми в класните стаи за съдействие на партньорското сътрудничество и менторство от международни експерти, като част от иновативната стратегията за обучението на учителите и подхода за осигуряване на качество;
* Провеждане на международна конференция – EMPAQT, посветена на дискусията на политики и практики за повишаване на качеството и ефективността на образованието и следене на степента на ранно напускане на училище чрез системен подход за подобряване на професионалните умения на учителите;
* Информиране за дейностите по проекта, както и за резултатите и осигуряване на тяхната оптимална видимост и въздействие;
* Осигуряване на комуникация със заинтересовани институции на национално и Европейско ниво, на които да бъдат оповестени резултатите от проекта, за да се разгледа и използва тяхното въздействие и да бъде включено в дневния ред на Европейските образователни политики.